CELEX: 32021R0028
Language: hu
Date: 2021-01-14 00:00:00
Title: A Bizottság (EU) 2021/28 végrehajtási rendelete (2021. január 14.) az 1362/2000/EK tanácsi rendeletnek a Mexikóból származó banán uniós vámkontingense tekintetében történő módosításáról

2021.1.15.   
               
               
                  HU
               
               
                  Az Európai Unió Hivatalos Lapja
               
               
                  L 12/1
               
            
         A BIZOTTSÁG (EU) 2021/28 VÉGREHAJTÁSI RENDELETE
         (2021. január 14.)
         az 1362/2000/EK tanácsi rendeletnek a Mexikóból származó banán uniós vámkontingense tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Közösség és a Mexikói Egyesült Államok között a kereskedelemre és a kereskedelemmel kapcsolatos ügyekre vonatkozóan megkötött ideiglenes megállapodás értelmében hozott 2/2000 közös tanácsi határozat vámtarifa-rendelkezéseinek közösségi végrehajtásáról szóló, 2000. június 29-i 1362/2000/EK tanácsi rendeletre (1) és különösen annak 4. cikkére,
         mivel:
         
                     (1)
                  
                  
                     Horvátország 2013. július 1-jei európai uniós csatlakozására figyelemmel 2018. november 27-én a Tanács az Európai Unió és tagállamai nevében az (EU) 2019/573 határozat (2) révén megkötötte az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodás harmadik kiegészítő jegyzőkönyvét (3), amely 2020. március 1-jén lépett hatályba.
                  
               
                     (2)
                  
                  
                     Az (EU) 2019/104 határozattal (4) a Tanács jóváhagyta az Európai Unió által az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodással létrehozott Vegyes Tanácsban képviselendő álláspontot a megállapodás Horvátország uniós csatlakozásának figyelembevétele céljából szükséges módosításai tekintetében.
                  
               
                     (3)
                  
                  
                     Az EU–Mexikó Vegyes Tanács 1/2020 határozata (5) a Mexikóból származó, az Unión belüli szabad forgalomba bocsátásra szánt banánra alkalmazandó uniós vámkontingens növeléséről rendelkezik.
                  
               
                     (4)
                  
                  
                     Az 1362/2000/EK rendeletet ezért az EU–Mexikó Vegyes Tanács (EU) 1/2020 határozatában megállapított megnövelt uniós vámkontingens végrehajtása érdekében módosítani kell. Tekintve, hogy a 2020. évi vámkontingens kimerült, erre az évre egyedi rendelésszámot kell rendelni a többletmennyiséghez.
                  
               
                     (5)
                  
                  
                     E vámkontingens alkalmazása szükségtelen késedelmének elkerülése érdekében e rendeletnek indokolt sürgősen hatályba lépnie, és azt visszamenőlegesen, az EU–Mexikó Vegyes Tanács 1/2020 határozatának az Európai Unió Hivatalos Lapjában való kihirdetését követő harmadik naptól kell alkalmazni.
                  
               
                     (6)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            Az 1362/2000/EK rendelet melléklete a következőképpen módosul:
            
                        1.
                     
                     
                        A 09.1834. rendelésszámot tartalmazó sor helyébe a következő szöveg lép:
                        
                                    Rendelésszám
                                 
                                 
                                    KN-kód
                                 
                                 
                                    Megnevezés
                                 
                                 
                                    Az éves vámkontingens mennyisége (nettó súly, amennyiben nem másként van meghatározva)
                                 
                                 
                                    A vámkontingens vámtétele (a csökkentés %-a)
                                 
                              
                                    „09.1834
                                 
                                 
                                    0803 90 10 
                                 
                                 
                                    Banán frissen (a plantain fajta kivételével)
                                 
                                 
                                    2020. december 31-ig
                                    2 000  tonna;
                                    2021. január 1-jétől:
                                    2 010  tonna
                                 
                                 
                                    Rögzített vámtételt kell alkalmazni”.
                                 
                              
                  
                        2.
                     
                     
                        A 09.1834. rendelésszámot tartalmazó sor és a 09.1847. rendelésszámot tartalmazó sor közé a következő sor kerül beillesztésre:
                        
                                    Rendelésszám
                                 
                                 
                                    KN-kód
                                 
                                 
                                    Megnevezés
                                 
                                 
                                    Az éves vámkontingens mennyisége (nettó súly, amennyiben nem másként van meghatározva)
                                 
                                 
                                    A vámkontingens vámtétele (a csökkentés %-a)
                                 
                              
                                    „09.1838
                                 
                                 
                                    0803 90 10 
                                 
                                 
                                    Banán frissen (a plantain fajta kivételével)
                                 
                                 
                                    2020. augusztus 13-tól
                                    2020. december 31-ig:
                                    10 tonna
                                 
                                 
                                    Rögzített vámtételt kell alkalmazni”.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. augusztus 13-tól kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. január 14-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 157., 2000.6.30., 1. o.
         
         
            (2)  A Tanács (EU) 2019/573 határozata (2019. április 8.) az egyrészről az Európai Közösség és annak tagállamai, másrészről a Mexikói Egyesült Államok közötti gazdasági partnerségi, politikai koordinációs és együttműködési megállapodáshoz csatolt, a Horvát Köztársaság Európai Unióhoz való csatlakozására figyelemmel készült harmadik kiegészítő jegyzőkönyv Európai Unió nevében történő megkötéséről (HL L 100., 2019.4.11., 3. o.).
         
            (3)  HL L 325., 2018.12.20., 3. o.
         
         
            (4)  A Tanács (EU) 2019/104 határozata (2018. május 22.) az Európai Unió által az egyrészről az Európai Közösség és annak tagállamai, valamint másrészről a Mexikói Egyesült Államok között létrejött gazdasági partnerségi, politikai koordinációs és együttműködési megállapodás által létrehozott EU–Mexikó Vegyes Tanácsban képviselendő álláspontról, a Vegyes Tanács 2/2000 és 2/2001 sz. határozatának módosításával kapcsolatban, a Horvát Köztársaság Európai Unióhoz történő csatlakozásának figyelembevétele céljából (HL L 21., 2019.1.24., 23. o.).
         
            (5)  Az EU–Mexikó Vegyes Tanács 1/2020 határozata (2020. július 31.) a 2/2000 sz. határozat módosításáról [2020/1180] (HL L 259., 2020.8.10., 40. o.).